1912年，廣州嘅東堤一帶有間東園養咗一隻老虎、一隻獅子、一條鱷魚同幾隻馬騮。直到1928年，廣州市政府喺惠愛東路（今日嘅中山四路），城隍廟附近搞咗間永漢公園做動物園而將班動物搬埋過去，重養咗60幾種動物畀人睇。1950年，永漢公園改名做人民公園。1955年5月正式改名做廣州動物園。到咗1956年7月，廣州市人民政府徵咗先烈路地段嘅蔴鷹崗一帶做動物園，喺1958年10月起好之後，動物園班動物都搬嗮過去嗰邊，而惠愛東路嚿地改成兒童公園。